Hermann Diels

Hermann Diels (* 18. máj 1848, Biebrich, Nemecko – † 4. jún 1922, Berlín) bol nemecký klasický filológ, historik dejín filozofie, religionista a vydavateľ antických textov.

Životopis 
Narodil sa vo Wiesbadene, jeho otec bol učiteľ na základnej škole. Zaujímal sa o prírodné vedy, ale na univerzite v Berlíne študoval klasickú filológiu (1867 - 1871). V Berlíne sa zoznámil aj s ďalším klasickým filológom Ulrichom Wilamowitzom-Moellendorffom, s ktorým ho spájalo úzke priateľstvo po celý život. 

Po skončení vysokoškolského štúdia pôsobil ako učiteľ vo Flensburgu a Hamburgu. V roku 1877 sa vrátil do Berlína a pôsobil v Pruskej akadémii vied ako redaktor pri príprave komentárov k Aristotelovi. V roku 1881 ho zvolili za člena Pruskej akadémie vied.

V roku 1882 sa stal riadnym profesorom na Humboldtovej univerzite v Berlíne. V roku 1891/1892 bol dekanom, v roku 1905/1906 rektorom univerzity. V roku 1895 sa stal po Theodorovi Mommsenovi sekretárom filozoficko-historickej triedy Akadémie a túto funkciu zastával až do roku 1920, kedy odišiel do dôchodku. 

Zomrel 4. júna 1922 na infarkt v Berlíne-Dahleme, kde je aj pochovaný.

Rodina 
17. júla 1873 sa oženil s Bertou Dübellovou, s ktorou mali troch synov: 
 Ludwig Diels (* 24. september 1874 - † 30. november 1945), botanik
 Otto Paul Herrmann Diels (* 23. január 1876 - † 7. marec 1954), chemik, nositeľ Nobelovej ceny
 Paul Diels (* 28. december 1882 - † 1963), slavista

Dielo 
Ako klasický filológ vydal tri dôležité filologické a filozofické práce: Doxographi Graeci (1879), 
Commentaria in Aristotelem Graeca (1882-1909) a Fragmenty predsokratikov (1903).

Okrem toho publikoval ďalšie práce k dejinám techniky a medicíny v antike a práce o antickom náboženstve.

Vyznamenania 
 1891 Člen Aténskej akadémie vied
 1899 Člen - korešpondent Parížskej epigrafickej akadémie a Belles-Lettres
 1902 Člen Kodaňskej akadémie vied
 1909 Člen Akadémie vied vo Philadelphii
 1910 Čestný doktorát teológie Humboldtovej univerzity v Berlíne
 1910 Veľká zlatá medaila za umenie a vedu
 1912 Člen akadémie vied v Oslo
 1912 Dr. med. h.c. lekárskej fakulty univerzity vo Freiburgu
 1913 Rytier rádu Pour le Mérite za vedu a umenia
 1917 Čestný člen Rakúskej akadémie vied

Diela 
 Doxographi Graeci / coll., rec., prolegomenis indicibusque instruxit Hermannus Diels. Nachdruck der 4. Auflage von 1965:  de Gruyter, Berlin 1979, ISBN 3-11-001373-8
 Zur Textgeschichte der Aristotelischen Physik, 1882
 Elementum. Eine Vorarbeit zum griechischen und lateinischen Thesaurus, 1899
 Poetarum philosophorum fragmenta, 1901
 Die Fragmente der Vorsokratiker. 3 zväzky. Pretlač 6. vydania z roku 1951/52: Weidmann, Zürich 1996, herausgegeben von Walter Kranz, ISBN 3-296-12201-X, ISBN 3-296-12202-8 und ISBN 3-296-12203-6
 Internationale Aufgaben der Universität. Rede zur Gedächtnisfeier des Stifters der Berliner Universität, König Friedrich Wilhelm III. am 3. August 1906, 1906
 Beiträge zur Zuckungsliteratur des Okzidents und Orients. I. Die griechischen Zuckungsbücher, 1908. Nezmenená fotomechanická pretlač, Zentralantiquariat d. DDR, Leipzig 1970
 Die Entdeckung des Alkohols, 1913
 Antike Technik: 7 Vorträge. 2., erw. Aufl.: Teubner, Leipzig, Berlin 1920
 Theophrasti Characteres Scriptorum classicorum bibliotheca Oxoniensis. (bez udania roka)
 The Older Sophists, Edt. Rosamond Kent, 2001, ISBN 0872205568
 Parmenides Lehrgedicht mit einem Anhang über griechsiche Türen und Schlösser., 2003, ISBN 3896652176
 Parmenides Lehrgedicht. Pretlač 1. vydania z roku 1897 (herausgegeben von Jonathan Barnes, Rafael Ferber, Livio Rossetti): academia Verlag, 2003, ISBN 3-89665-217-6
 Die Handschriften der antiken Ärzte. Nezmenená fotomechanická pretlač vydania z rokov 1905-07, Zentralantiquariat d. DDR, Leipzig 1970

Literatúra 
 Hermann Diels; Ulrich von Wilamowitz-Moellendorff; Maximilian Braun [Hrsg.]: "Lieber Prinz" : korešpondencia medzi Hermannom Dielsom a Ulrichom von Wilamowitz-Moellendorfom ; (1869 - 1921) - Herausgegeben und kommentiert von Maximilian Braun. Weidmann, Hildesheim 1995, ISBN 3615001737

Iné projekty

Externé odkazy 
 Ausgewählte Literaturnachweise aus der Bibliothek der Berlin-Brandenburgischen Akademie der Wissenschaften 
 Jahreskalender der Akademie mit biographischen Notizen u.a. auch zu Hermann Diels 

Nemeckí filozofi
Nemeckí filológovia
Nemeckí religionisti
Držitelia Radu Pour le Mérite